KOMMUNERNES LANDSFORENING	KOMMUNALE  TJENESTEMÆND 
			OG OVERENSKOMSTANSATTE

17. december 1999

Til MED-Forhandlingsorganet

Kommunernes Landsforening og Kommunale Tjenestemænd og Overenskomstansatte har udarbejdet vedlagte vejledning om organisering af sikkerheds- og sundhedsarbejdet. 

Vejledningen er affødt af, 	at Kommunernes Landsforening og Kommunale Tjenestemænd og Overenskomstansatte har konstateret, at Forhandlingsorganet i en række af de kommuner, der har indgået en lokalaftale, ikke har været tilstrækkelig opmærksomme på de krav, bekendtgørelse nr. 739 af 22. september 1997 om virksomhedernes sikkerheds- og sundhedsarbejde stiller til en anden organisering end den traditionelle. 

Kommunernes Landsforening og Kommunale Tjenestemænd og Overenskomstansatte skal derfor opfordre Forhandlingsorganet til at bruge denne vejledning, idet det er de lokale parters ansvar at sikre, at lokalaftalens bestemmelser om organisering af arbejdsmiljøarbejdet opfylder bekendtgørelsens krav.

Formålet med at aftale en anden organisering af arbejdsmiljøarbejdet skal være, at arbejdet herved styrkes og effektiviseres. Set i lyset af MED-rammeaftalen er målet med andre ord at sikre en organisationsstruktur, der er tilpasset kommunens lokale forhold, og som sikrer en større sammenhæng med de øvrige samarbejdsspørgsmål til gavn for en styrkelse og effektivisering af arbejdsmiljøindsatsen.

Vejledningen uddyber og konkretiserer de regler, der gælder i forbindelse med indgåelse af en lokalaftale om medindflydelse og medbestemmelse, hvor parterne er enige om en anden organisering af sikkerheds- og sundhedsarbejdet end den traditionelle.

Vejledningen indeholder en gennemgang af bekendtgørelsens §§43-45 punkt for punkt. Den kan derfor anvendes som en checkliste i forhold til lokalaftalens indhold om arbejdsmiljøarbejdet.

Vejledningen indeholder endvidere referencer til MED-rammeaftalens bestemmelser, hvor dette er relevant. 

Desuden indeholder vejledningen eksempler hentet fra konkrete lokalaftaler om medindflydelse og medbestemmelse. Det skal understreges, at eksemplerne alene er tænkt som inspiration. Disse kan ikke automatisk overføres til andre kommuner, da det er de lokale forudsætninger for arbejdsmiljøindsatsen, der vil definere lokalaftalens indhold.
	
./.	Der vedlægges 15 eksemplarer af vejledningen til brug for Forhandlingsorganets medlemmer. 

	Evt. spørgsmål vedrørende vejledningen kan rettes til Kommunernes Landsforening v/ Nanna Kolze, tlf. 33703818, e:mail nsk@kl.dk eller til Kommunale Tjenestemænd og Overenskomstansatte v/ Allan Hauge Nielsen, tlf. 33119700-205, e:mail ahn@kto.dk.

Vejledningen vil desuden være tilgængelig på såvel Kommunernes Landsforenings hjemmeside (www.kl.dk/arbejdsmiljø under overskriften medindflydelse og medbestemmelse) som Kommunale Tjenestemænd og Overenskomstansattes hjemmeside (www.kto.dk). 

Yderligere eksemplarer kan rekvireres i KL v/ Jens Ole Riis, tlf. 33703809, e:mail jor@kl.dk eller i KTO/ v Jeanette Jensen, tlf. 33119700-303, e:mail  jj@kto.dk . Vejledningen er gratis, men der vil blive opkrævet 25 kr. i administrationsgebyr plus porto pr. forsendelse. 

Med venlig hilsen

Lilian Friis			Allan Hauge Nielsen
Kommunernes Landsforening	Kommunale Tjenstemænd
			og Overenskomstansatte